Polestar 2 får Apple CarPlay

Det er ikke mange dage siden, at Polestar annoncerede at de ville understøtte den kommende version af Apple CarPlay. Nu har de så taget forskud på glæderne og udsendt en opdatering, således Polestar 2 får Apple CarPlay i sin nuværende form.

Polestar har ellers baseret deres biler på Googles Android Automotive-platform. Derfor kommer den nye venligsindede tilgang til Apples platform måske som lidt af en overraskelse. Ikke desto mindre er funktionen i skrivende stund på vej ud til Polestar 2.

The most fun part about driving a Polestar is driving it, but there's more to it. Our latest over-the-air update for the Polestar 2 comes with Apple CarPlay, allowing Polestar owners with an iPhone to change music, use apps, and communicate through Siri or the infotainment system pic.twitter.com/mulkjIUR6D
— Polestar (@PolestarCars) June 22, 2022

Opdateringen giver også brugeren mulighed for at bruge Siri til at skifte musik, bruge apps og kommunikere via Siri, som tweetet ovenfor fra Polestar 2 fortæller.

Hidtil har Polestar 2, da den benytter Android Automotive, naturligvis understøttet Google Assistant. Men også givet direkte adgang til Googles apps direkte via bilens system, så du uden din telefon, har kunne tilgå Google Maps, YouTube Music og mange flere.

Med opdateringen får iPhone-brugere nu en oplevelse der kommer tættere på ovenstående. CarPlay spejler din iPhone-skærm til bilens indbyggede midterskærm og du har således adgang til Apple Maps, Apple Music og andre understøttede CarPlay-apps, der ikke kun tæller apps fra Apple. Også eksempelvis Spotify er tilgængelig via CarPlay.

Polestar 2 får Apple CarPlay via en såkaldt OTA (Over The Air) opdatering. Det betyder at bilen selv downloader opdateringen når den er tilgængelig. Understøttelsen er derefter aktiveret.

Polestar 2 får Apple CarPlay